stanford-oval/wikipedia huggingface dataset:
וילהלם מיקלס
קורות חייו > אחריתו

בעקבות ימי האנשלוס, בוטלו תפקידי הנשיא והקנצלר באוסטריה. בעוד ששושניג הושם במאסר, מיקלס לא נרדף על ידי הנאצים. הוא פרש מהחיים הפוליטיים, התגורר בביתו בווינה והתקיים מן הפנסיה שלו.
לאחר מלחמת העולם השנייה סירב מיקלס להתמודד שוב על תפקיד הנשיא כדי לאפשר לקרל רנר לעשות זאת. 
וילהלם מיקלס מת ב-20 במרץ 1956 בווינה ונטמן בבית העלמין בעיר.
וילהלם מרשל

| --- | --- |

 לידה:  30 בספטמבר 1886 אאוגסבורג, הקיסרות הגרמנית הקיסרות הגרמנית
 פטירה:  20 במרץ 1976 (בגיל 89) מלן, גרמניה המערבית גרמניה
 מדינה:  גרמניה 
 השתייכות:  הצי הגרמני הקיסרי הצי הגרמני הקיסרי   רייכסמרינה רייכסמרינה   קריגסמרינה קריגסמרינה
 תקופת הפעילות:  1906–1945 (כ־39 שנים)
 דרגה:   גנרל-אדמירל
 פעולות ומבצעים
 מלחמת העולם הראשונה  מלחמת האזרחים הספרדית  מלחמת העולם השנייה
 עיטורים
   פור לה מריט   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
וילהלם מרשל (בגרמנית: Wilhelm Marschall;‏ 30 בספטמבר 1886 – 20 במרץ 1976) היה אדמירל גרמני במלחמת העולם השנייה. לפני כן התבלט כמפקד צוללות במלחמת העולם הראשונה ועל כך עוטר בפור לה מריט.
ביוגרפיה > תחילת דרכו

מרשל נולד ב-30 בספטמבר 1886 באאוגסבורג שבקיסרות הגרמנית. ב-1906 התגייס לצי הקיסרי הגרמני כצוער, ולאחר שהשלים את הכשרתו עבר לשרת באוניית המערכה הפרה-דרדנוט " לותרינגן". ב-30 בספטמבר 1909 הוא הועלה לדרגת לויטננט צור זי, וכעבור שלוש שנים נוספות לדרגת אובר-לויטננט צור זי. ב-30 במרץ 1912 הוצב על ספינת הסיור "היינה", וב-20 בנובמבר של אותה שנה לספינה "מווה". לאחר פרוץ מלחמת העולם הראשונה הוצב באוניית המערכה "קרונפרינץ". בתחילת 1916 הועבר לכוח הצוללות ועבר הכשרה כמפקד צוללת. כדי לצבור ניסיון, פיקד מרשל במהלך יולי של אותה שנה על הטרפדת "T 37". לאחר מכן נכנס לבית הספר לצוללות אותו סיים ב-26 בנובמבר של אותה שנה. לאחר מכן הוא מונה למפקד הצוללות "UC-7" ו-"UB 105", ועד סוף המלחמה הטביע 40 ספינות בסך כולל של 117,910 טון. ב-4 ביולי 1918 הוא עוטר ב"פור לה מריט" על הצלחתו.
עם סיום המלחמה ופיזורו של הצי הקיסרי, הצטרף מרשל לרייכסמרינה, וב-1 באוגוסט 1925 הועלה לדרגת קורבטנקפיטן. ב-8 בספטמבר 1929 הוא מונה לקצין הראשון באוניית המערכה "שלזוויג-הולשטיין", וב-25 בפברואר 1930 הועבר למלא את אותו תפקיד על ה"הנובר". ב-1 באוקטובר של אותה שנה הועלה לדרגת פריגטנקפיטן, וב-26 בספטמבר 1931 הועבר למטה בסיס הצי הים הבלטי. ב-1 באוקטובר 1932 הועלה לדרגת קפיטן צור זי, וב-25 בספטמבר 1934 מונה למפקד המערכה "הסן". ב-12 בנובמבר של אותה שנה הועבר לפקד על אניית המערכה זוטא "אדמירל שר". ב-22 בספטמבר 1936 מונה לראש מחלקת המבצעים ב-OKM - הפיקוד העליון של הקריגסמרינה. ב-1 באוקטובר של אותה שנה הועלה לדרגת קונטר-אדמירל. ב-8 באוקטובר 1937, במהלך מלחמת האזרחים הספרדית, הוא מונה למפקד כוחות צי מול חופי ספרד. ב-1 בנובמבר 1938 הועלה לדרגת ויצה-אדמירל, וב-29 באוקטובר 1939 מונה למפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. ב-1 בדצמבר של אותה שנה, קודם לדרגת אדמירל.
ביוגרפיה > מלחמת העולם השנייה

מרשל בחר לפקד אישית על הסיירות "שרנהורסט" ו"גנייזנאו", אשר נודעו בכינוי "האחיות המכוערות". מרשל בחר את גנייזנאו כספינת הדגל שלו. ב-21 בנובמבר 1939 יצאו ה"אחיות" למשימתן המבצעית הראשונה: גיחה לים בין איסלנד ואיי פארו. המטרה הייתה לפגוע באוניות בריטיות המשייטות באזור זה, להמשיך מערבה כדי לסייע לאוניית המערכה הגרמנית "דויטשלנד", שנתקלה בבעיות טכניות והייתה בדרכה חזרה לגרמניה ולהגן על אוניות סוחר גרמניות. 
ב-23 בנובמבר נתקלו האוניות הגרמניות באוניית הסוחר החמושה "רוואלפינדי" (Rawalapindi) של הצי הבריטי. מרשל דרש מהספינה הבריטית להיכנע, אך רב החובל של רוואלפינדי סירב. לאונייה הבריטית לא היה כל סיכוי מול האוניות הגרמניות, והיא הוטבעה תוך 15 דקות. מתוך צוות של 272 קצינים ומלחים ניצלו 38 איש, שנאספו על ידי האוניות הגרמניות. סיירות המערכה הבריטיות "ריפאלס" ו"הוּד" הפליגו במהירות לאזור הקרב, אך סופה שהתחוללה באזור הסתירה את האוניות הגרמניות מהכוח הבריטי, והן הצליחו לחזור לווילהלמסהאפן ב-27 בנובמבר. שתי האוניות סבלו מתקלות שונות, ושהו בנמל לתיקונים עד פברואר 1940.
תחת פיקודו של מרשל, השתתפו "האחיות" במערכה בנורווגיה. לקראת סוף חודש מאי היה ברור שבעלות הברית הפסידו את המערכה. הבריטים החלו לפנות את כוחותיהם בדרך הים במבצע alphabet (אלפבית) בין 5 ביוני ל-8 ביוני, והצי הגרמני נערך למבצע "יונו" כדי לפגוע בשיירות הפינוי. למטרה זו פיקד מרשל על שייטת אשר כללה את "האחיות" וכן את "אדמירל היפר", ארבע משחתות וחמש אוניות סיוע. השייטת יצאה מקיל ב-4 ביוני, והגיעה סמוך לחופי צפון נורווגיה ב-8 ביוני. אחר הצהריים זיהתה שרנהורסט עשן במזרח. הייתה זו נושאת המטוסים הבריטית אה"מ גלוריוס (Glorious), שהייתה מלווה במשחתות "אקסטה" ו"ארדנט". הכוח הבריטי הפליג בנפרד מהכוח הבריטי המרכזי שהיה מצפון לו; לא ברור מדוע התיר הפיקוד הבריטי לאונייה להפליג לבדה. מפקד השייטת הבריטית הורה לאחת המשחתות לבדוק את זהות האוניות הזרות, ומשהתקרבה פתחו האוניות הגרמניות באש. הכוח הבריטי לא היה מוכן כלל לקרב; ובתוך שעה הטביעו האוניות הגרמניות את נושאת המטוסים ואת שתי המשחתות; 1,519 קצינים ומלחים, בהם אנשי צוות אוויר, טבעו בים, ורק 39 ניצלו על ידי אונייה נורווגית שאספה אותם מאוחר יותר.
חרף העובדה שהקרב היה ניצחון גרמני, הרי שהוא נחשב לכישלון כיוון ששרנהורסט נפגעה קשה, ובסופו של דבר הצליחו הבריטים להתפנות. מרשל הודח מתפקידו בנימוק שמטרתו הייתה לפגוע בשיירות ולא להסתבך בקרב עם אוניות מלחמה בריטיות, והוא חרג מתפקידו. ב-26 באוגוסט 1940 הוא מונה למפקח על החינוך של הצי, ובדצמבר 1941 למפקד קבוצת הצי הדרומית. ב-23 במרץ 1942 הוענק לו הצלב הגרמני בזהב. ב-12 באוגוסט של אותה שנה מונה למפקד כוחות הצי בחופי צרפת, וב-21 בספטמבר למפקד קבוצת הצי המערבית. ב-1 במרץ 1943 הוא הועלה לדרגת גנרל-אדמירל. ב-20 באפריל של אותה שנה הוא פרש משירות פעיל, אולם הוחזר ב-4 ביוני 1944 כ"זונדרבאוולמכטיגטר" (סוכן מיוחד) מטעם הצי לדנובה, וב-24 בנובמבר של אותה שנה עזב שוב. הוא הוחזר פעם שנייה ב-19 באפריל 1945 ומונה למפקד קבוצת הצי המערבית פעם שנייה.
ביוגרפיה > אחריתו

עם סיום המלחמה הוא נלקח בשבי, ושוחרר רק ב-1947. הוא נפטר בעיר מלן ב-20 במרץ 1976 בגיל 89.
הערות שוליים

↑  וילהלם מרשל באתר lexikon-der-wehrmacht (בגרמנית)
↑  Scharnhorst - The History - The Attack on the Northern Patrol
↑  במקור זה נאמר שהאונייה הבריטית הוטבעה בשעה 16:00, ואילו כאן מצוין שהשעה הייתה 20:00.
↑  על שם האלה הרומית.
↑  ראו כאן דיון מפורט בנושא.
↑  מטורפדו שנורה בידי "אקסטה"
↑  לתיאור מפורט מאוד של הקרב, ראו כאן וכאן.
| גנרל-אוברסטים וגנרל-אדמירלים בוורמאכט, בלופטוואפה ובקריגסמרינה במלחמת העולם השנייה ואוברסט-גרופנפיהררים באס אס |
| --- | --- | --- |
| גנרל-אוברסטים | וילהלם אדם • ארנסט אודט • הנס-יירגן פון ארנים • יוהנס בלסקוביץ • לודוויג בק • היינץ גודריאן • אולריך גראוארט • פרידריך דולמן • אדוארד דיטל • אוטו דסלוך • קורט האזה • פרנץ האלדר • הנס הובה • קרל-אדולף הולידט • הרמן הות • גוטהרד היינריצי • ולטר הייץ • קרל הילפרט • קורט פון המרשטיין-אקוורד • אריך הפנר • יוזף הרפה • הוברט וייזה • היינריך פון ויטינגהוף • ולטר וייס • הנס פון זלמות • אלפרד יודל • ארווין ינקה • הנס ישונק • אלכסנדר להר • גאורג לינדמן • ברונו לרצר • אברהרד פון מקנזן • ניקולאוס פון פאלקנהורסט • פרידריך פרום • ורנר פון פריטש • יוהנס פריסנר • קורט צייטצלר • גינטר קורטן • אלפרד קלר • ארהרד ראוס • ריכרד רואוף • גינטר רידל • גאורג-הנס ריינהרדט • לותר רנדוליץ • אויגן פון שוברט • קורט שטודנט • הנס-יורגן שטומפף • אדולף שטראוס • קרל שטרקר • רודולף שמידט |  |
| גנרל-אדמירלים | קונרד אלברכט • הרמן בהם • קרל ויצל • ולטר ורצכה • אלפרד זאלווכטר • וילהלם מרשל • הנס-גאורג פון פרידבורג • אוסקר קומץ • רולף קרלס • אוטו שולצה • אוטו שניוינד |  |
| אוברסט-גרופנפיהררים | יוזף דיטריך • קורט דליגה • פאול האוסר • פרנץ שוורץ |  |
| --- | --- |
בקרת זהויות :  PLWABN: 9810567436705606  GND: 137934335  ISNI: 0000 0000 7149 6331  VIAF: 86098273   WorldCat (עם VIAF): 86098273
וידאוגרפיה של שרה ברייטמן

ברייטמן, 2007
הזמרת-יוצרת האנגלייה שרה ברייטמן הוציאה 12 אלבומי וידאו והופיעה בעשרים ותשעה וידאו קליפים. את הקליפ הראשון שלה, "Pie Jesu", הוציאה ברייטמן בשנת 1985 כחלק מאלבום המחזמר, "רקוויאם". בשנה שלאחר מכן, הוציאה שלושה קליפים לשירים: "The Phantom of the Opera",‏ "The Music of the Night" ו-"Wishing You Were Somehow Here Again". שלושתם נכללו באלבום המחזמר, "פנטום האופרה" (בשניים מהם השתתפו סטיב הארלי ומייקל קרופורד). שש שנים לאחר מכן, יצא הקליפ של "Amigos Para Siempre" שבוים על ידי יו הדסון. בשנת 1993 הוציאה ברייטמן את אלבום האולפן השלישי, Dive. מתוך האלבום יצא קליפ אחד לסינגל המוביל מתוכו, "Captain Nemo", שבוים על ידי הווארד גרינהלג.
בשנת 1995, הוציאה ברייטמן את אלבום האולפן הרביעי שלה, Fly. מתוך האלבום יצאו שלושה סינגלים, מתוכם ל-"A Question of Honour" ו-"How Can Heaven Love Me" יצאו קליפים נלווים, שבוימו על ידי יואכים קירששטיין ודייוויד מאלט. בשנה שלאחר מכן, יצא הקליפ של "Time to Say Goodbye" ביחד עם אנדראה בוצ'לי. שני קליפים נוספים "Just Show Me How to Love You" ו-"Who Wants to Live Forever" הופצו שנה לאחר מכן ובוימו על ידי רודי דולזל, האנס רוסאכר ואלכסנדר המינג. בתחילת 1998 הוציאה את הקליפ לשיר "Starship Troopers" הלקוח מהסרט "גברים בחלל" (השיר מבוסס על "I Lost My Heart to a Starship Trooper"‏). בשנת 1998, יצא אלבום האולפן השישי שלה, Eden. מתוך האלבום יצאו ארבעה קליפים: "Anytime, Anywhere",‏ "Nella Fantasia",‏ "Eden", ו-"Deliver Me". בהמשך, הוציאה את האלבום, La Luna, מתוכו יצאו שני קליפים: "Scarborough Fair" ו-"A Whiter Shade of Pale".
בשנת 2001 הוציאה את הקליפ של "Ave Maria" שזכה להצלחה ברחבי העולם. באוגוסט 2004 יצא לאור הסרט, Harem: A Desert Fantasy..., לצד האלבום, Harem. מתוך הסרט נחתכו קטעים שונים שהיוו הקליפים של: "Anytime, Anywhere",‏ "Nella Fantasia",‏ "Harem",‏ "Beautiful",‏ "It's a Beautiful Day",‏ "Free" ו-"Kama Sutra". כל הקליפים פורסמו כמה שנים לאחר יציאתם המקורי בערוצי יוטיוב שונים, אך מעולם לא הועלו לערוץ היוטיוב הרשמי של שרה ברייטמן. בשנת 2013, הוציאה את הקליפ ל-"One Day Like This".
בשנת 2018 הוציאה את אלבום האולפן השנים עשר שלה, Hymn. הקליפ הראשון, "Sogni", יצא לאור ב-25 באוקטובר 2018. לקראת סוף אותה השנה, הוציאה את הקליפ של "Miracle", ביחד עם יושיקי. לבסוף, יצא הקליפ האחרון מהאלבום: "Hymn". בתחילת העשור השלישי של המאה ה-21 הוציאה את הקליפ של "Just Show Me How to Love You".
סרטונים

| שנה | שם | משתתפים נוספים | במאי/ת | וידאו קליפ | מקור |
| --- | --- | --- | --- | --- | --- |
| 1985 | "Pie Jesu" | פול מיילס-קינגסטון | סטיבן פרירס |  |  |
| 1986 | "The Phantom of the Opera" | סטיב הארלי | קן ראסל |  |  |
| 1986 | "The Music of the Night" | מייקל קרופורד | דייוויד מאלט |  |  |
| 1986 | "Wishing You Were Somehow Here Again" | אף אחד | קן ראסל |  |  |
| 1992 | "Amigos Para Siempre" | חוסה קאררס | יו הדסון |  |  |
| 1993 | "Captain Nemo" | אף אחד | הווארד גרינהלג |  |  |
| 1995 | "A Question of Honour" | אף אחד | יואכים קירששטיין |  |  |
| 1995 | "How Can Heaven Love Me" | כריס תומפסון | דייוויד מאלט |  |  |
| 1996 | "Time to Say Goodbye" | אנדראה בוצ'לי | יואכים קירששטיין |  |  |
| 1997 | "Just Show Me How to Love You" | חוסה קורה | רודי דולזל האנס רוסאכר |  |  |
| 1997 | "Who Wants to Live Forever" | אף אחד | אלכסנדר המינג |  |  |
| 1998 | "Starship Troopers" (ביחד עם פדרציית האזרחים המאוחדת) | אף אחד | פול ורהובן |  |  |
| 1998 | "Anytime, Anywhere" | אף אחד | רודי דולזל האנס רוסאכר |  |  |
| 1998 | "Nella Fantasia" | אף אחד | סיימון פאולר |  |  |
| 1998 | "Eden" | אף אחד | מייקל ג'וגאגן |  |  |
| 1999 | "Deliver Me" | אף אחד | רודי דולזל האנס רוסאכר |  |  |
| 2000 | "Scarborough Fair" | אף אחד | לא ידוע |  |  |
| 2000 | "A Whiter Shade of Pale" | אף אחד | פול בויד |  |  |
| 2001 | "Ave Maria" | אף אחד | סיימון פאולר |  |  |
| 2003 | "Harem" | אף אחד | רודי דולזל האנס רוסאכר |  |  |
| 2003 | "Beautiful" | — | רודי דולזל האנס רוסאכר |  |  |
| 2003 | "It's a Beautiful Day" | אף אחד | רודי דולזל האנס רוסאכר |  |  |
| 2003 | "Free" | אף אחד | רודי דולזל האנס רוסאכר |  |  |
| 2003 | "Kama Sutra" | אף אחד | רודי דולזל האנס רוסאכר |  |  |
| 2013 | "One Day Like This" | אף אחד | שרה ברייטמן סטיילורוז' |  |  |
| 2018 | "Sogni" | וינסנט ניקלו | שרה ברייטמן |  |  |
| 2018 | "Miracle" | יושיקי | שרה ברייטמן |  |  |
| 2018 | "Hymn" | אף אחד | שרה ברייטמן |  |  |
| 2020 | "Just Show Me How to Love You" | פלורנט פאני | תיירי ורן |  |  |
אלבומי וידאו

| שם | פרטי האלבום |
| --- | --- |
Sarah Brightman: In Concert:  השקה: 14 ביולי 1998  חברת תקליטים: סוני מיוזיק  אורך: 75 דקות
A Gala Christmas in Vienna:  השקה: 24 בנובמבר 1998  חברת תקליטים: סוני מיוזיק  אורך: 73 דקות
One Night in Eden:  השקה: 5 באוקטובר 1999  חברת תקליטים: אנג'ל  אורך: 92 דקות
La Luna: Live in Concert:  השקה: 13 במרץ 2001  חברת תקליטים: אנג'ל  אורך: 125 דקות
Classics: The Best of Sarah Brightman VHS:  השקה: 1 באפריל 2002  חברת תקליטים: נמו  אורך: 90 דקות
Harem: A Desert Fantasy...:  השקה: 21 באוגוסט 2004  חברת תקליטים: אנג'ל  אורך: 83 דקות
The Harem World Tour: Live from Las Vegas:  השקה: 28 בספטמבר 2004  חברת תקליטים: אנג'ל  אורך: 110 דקות
Diva: The Video Collection:  השקה: 9 באוקטובר 2006  חברת תקליטים: אנג'ל  אורך: 133 דקות
Symphony: Live in Vienna:  השקה: 5 במרץ 2009  חברת תקליטים: שמחה LLC  אורך: 76 דקות
Dreamchaser in Concert:  השקה: 4 באוגוסט 2013  חברת תקליטים: שמחה LLC  אורך: 57 דקות
Hymn: In Concert:  השקה: 29 בנובמבר 2018  חברת תקליטים: דקה גולד  אורך: 60 דקות
A Christmas Symphony:  השקה: דצמבר 2020  חברת תקליטים: עצמאי  אורך: לא ידוע
פילמוגרפיה

| שם | שנה | תפקיד | הערות |
| --- | --- | --- | --- |
| "שיר וריקוד" | 1984 | עצמה | בוצע בשידור חי על הבמה |
| "סבא" | 1989 | עצמה | סרט מונפש לילדים |
| "ארמון של סורגים" | 1999 | פלישיה מילר |  |
| "זמן הידע" | 2000 | עצמה |  |
| "ריפו! האופרה התורשתית" | 2008 | מגדלנה "בליינד מג" דפו |  |
| "אמאלפי: תגמוליה של האלה" | 2009 | עצמה | Amarufi: Megami no hôshû |
| "לילה ראשון" | 2010 | סיליה |  |
| "פנטום האופרה ברויאל אלברט הול" | 2011 | עצמה | סרט שיצא לכבוד יום השנה ה-25 שהוצג בשידור חי באלברט הול |
ורן מיקלסן

| --- | --- |

 לידה:  21 באוקטובר 1928 פרלייר שבקליפורניה
 פטירה:  21 בנובמבר 2013 (בגיל 85) וייזאטה, ארצות הברית 
 עמדה:  פאוור פורוורד
 גובה:  2.01 מטר
 מספר:  19
 מכללה:  אוניברסיטת האמלין (1949-1945)
 דראפט:  בחירה טריטוריאלית, 1949 מיניאפוליס לייקרס
 היכל התהילה:  נבחר כשחקן בשנת 1995
 קבוצות כשחקן
 1949–1959:  מיניאפוליס לייקרס
 הישגים כשחקן
 4 אליפויות NBA‏ (1950, 1952, 1953, 1954)   6 השתתפויות במשחק האולסטאר (1953-1951, 1957-1955)   4 בחירות לחמישיית העונה השנייה (1953-1951, 1955)
 קבוצות כמאמן
 1968–1969:  מינסוטה פייפרס
 
ארילד ורנר אגרסקוב "ורן" מיקלסן (באנגלית: Arild Verner Agerskov "Vern" Mikkelsen;‏ 21 באוקטובר 1928 - 21 בנובמבר 2013) היה כדורסלן אמריקאי ששיחק במשך 10 עונות בקבוצת מיניאפוליס לייקרס מליגת ה-NBA, וזכה במדיה ב-4 אליפויות. הוא נודע כשחקן הגנה אגרסיבי במיוחד - מיקלסן הורחק בעקבות עבירות בלתי ספורטיביות או טכניות מ-127 משחקים מתוך 699 משחקים בהם שותף, יותר מכל שחקן אחר בתולדות הליגה. בשנת 1995 הוצג בהיכל התהילה של הכדורסל כשחקן.
נעורים ומכללות

מיקלסן נולד בעיר פרלייר שבקליפורניה וגדל בשכונה דנית-אמריקאית במינסוטה, בשל מוצאו של אביו. בגיל 16 החל ללמוד באוניברסיטת האמלין שבסיינט פול, אותה הוביל בשנת 1949 לאליפות טורניר ה-NAIA. בסיום אותה עונה נכלל מיקלסן ב"חמישיית העונה של ליגת המכללות" (All-American).
קריירה מקצועית

מיקלסן נבחר על ידי מיניאפוליס לייקרס בדראפט ה-BAA לשנת 1949 כאחת מתוך שתי בחירות הדראפט הטריטוריאליות הראשונות אי פעם (אד מקאולי נבחר במקביל, על ידי סנט לואיס בומרס). לצד הסנטר ג'ורג' מייקן והסמול פורוורד ג'ים פולארד, היה מיקלסן שותף לקו הקדמי הדומיננטי ב-NBA לאורך שנות ה-50, שזכה בתקופתו ב-4 אליפויות והגיע לשלב גמר ה-NBA‏ 4 פעמים נוספות. לאורך הקריירה נבחר מיקלסן להשתתף בשישה משחקי אולסטאר ולהיכלל בחמישייה השנייה של העונה ארבע פעמים. ממוצעי הקריירה שלו עומדים על 14.4 נקודות, 9.4 ריבאונדים ו-2.2 אסיסטים למשחק. בעת פרישתו דורג במקום השביעי ברשימת הקלעים המובילים בתולדות ה-NBA, ורביעי ברשימת הריבאונדרים המובילים.
בשנת 1995 הוצג בהיכל התהילה של הכדורסל, באותה שנה בה הוצג מאמנו בלייקרס וחברו הקרוב, ג'ון קונדלה. ב-21 בנובמבר 2013 מת מיקלסן בעיר מגוריו וייזטה שבמינסוטה, בגיל 85.
הערות שוליים

↑  ייתכן שהמספר אף גבוה יותר, מאחר שהליגה החלה למנות הרחקות ממשחקים רק בעונתו השנייה של מיקלסן,‏ 1950/1951
1 2 3  ההודעה על מותו של מיקלסן, באתר הניו יורק טיימס
1 2  דף השחקן באתר היכל התהילה של הכדורסל
↑  רשימת הנבחרים בדראפט 1949, באתר basketball-reference.com
↑  סטטיסטיקות הקריירה של מיקלסן ב-NBA, באתר basketball-reference.com
↑  הקלעים המובילים בתולדות ה-NBA, נכון לסוף עונת 1958/1959, באתר basketball-reference.com
↑  הריבאונדרים המובילים בתולדות ה-NBA, נכון לסוף עונת 1958/1959, באתר basketball-reference.com
| --- | --- |
בקרת זהויות :  LCCN: no2008054280  VIAF: 46569806   WorldCat (עם VIAF): 46569806 
תמונה קבוצתית של מיניאפוליס לייקרס בשנת 1950. מיקלסן שני מימין (#19).
ואמושסבדי

ואמושסבדי (בהונגרית: Vámosszabadi) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1950 על בסיס שני הכפרים אלשוואמוש (Alsóvámos) וגיורסבדי (Győrszabadi).
הקהילה היהודית

בשני הכפרים חיו יהודים בתקופות זמן שונות:
הקהילה היהודית > יהודי אלשוואמוש

| שנה | מספר היהודים בכפר | כלל האוכלוסייה |
| --- | --- | --- |
| 1880 | 15 | 569 |
| 1910 | 4 |  |
| 1920 | 5 |  |
הקהילה היהודית > יהודי גיורסבדי

| שנה | מספר היהודים בכפר | כלל האוכלוסייה |
| --- | --- | --- |
| 1880 | 9 | 426 |
| 1910 | 9 |  |
| 1920 | 5 |  |
| 1930 | 3 |  |
| 1941 | 2 | 467 |
הערות שוליים

↑  מפקד האוכלוסין ההונגרי 2018
↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת גיור |
| --- | --- | --- |
| יישובים | גיור • אבדה • בזי • בן • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • גיוראויבראט • גיוראויפלו • גיורזאמוי • איקרן • קאיארפץ • קישבאיץ' • קורונצו • קונסיגט • מזארש • מושונסנטמיקלוש • נג'בייץ' • נאג'סנטיאנוש • ניול • אטוונן • פר • ראבפטונה • רטלפ • שוקורופאטקה • טניה • טלטשטווה • ואמושסבדי • ונק |  |
ויליאם אבדי

| --- | --- |
אין תמונה חופשית
 לידה:  1977  (בן 47 בערך) סן-רפאל, צרפת 
 מדינה:  צרפת 
 מקום לימודים:  מכון לי סטרסברג לתיאטרון ולקולנוע 
 פרופיל ב-IMDb
 
ויליאם אבדי (בצרפתית: William Abadie;‏ נולד בשנת 1977) הוא שחקן קולנוע וטלוויזיה צרפתי.
ביוגרפיה

אבדי נולד בסן-רפאל בצרפת.  הוא בוגר ל'אקול קלוד מתייה בפריז ומכון לי סטרסברג לתיאטרון ולקולנוע בניו יורק. אבדי זכה לחברות כבוד לכל החיים באולפן השחקנים בשנת 2000.
אבדי שיחק באוף ברודוויי במחזה "מודיליאני" של דניס מקינטייר בשנת 2002. הוא קיבל ביקורות חיוביות ממבקרת התיאטרון של הניו יורק טיימס, אניטה גייטס. אבן דרך זו הובילה אותו במהרה לקריירת הקולנוע והטלוויזיה המקצועית שלו בארצות הברית.
אבדי גילם דמויות בכמה מסדרות הטלוויזיה המוערכות והאייקוניות ביותר באמריקה. בין היתר השתתף בסדרות סקס והעיר הגדולה, The O.C.‏, ER, הפמליה, בטי המכוערת, 90210, אחת שיודעת, ובסדרה זוכת פרסי גלובוס הזהב הומלנד. בקולנוע הופיע אבדי  בין היתר בסרט פנתר הוורוד של שון לוי, בו שיחק לצד סטיב מרטין.
אבדי משחק בעונה הראשונה של הדרמה החדשה של דארן סטאר "אמילי בפריז", שמוקרנת בנטפליקס מאוקטובר 2020. הוא מגלם את התפקיד של איש העסקים אנטואן למברט, לקוח חברת השיווק בו עובדת אמילי.
חיים אישיים

אבדי תומך בארגוני צדקה כמו MMFA, Team for Kids, City Harvest.
הוא איש סנובורד אלפיני מוכשר, טריאתלט, כמו גם רץ מרתון.
אבדי מתגורר בין ניו יורק לפריז לסירוגין.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2002 | בוגדת | עובר אורח |  |
| 2006 | הפנתר הוורוד | ביזו |  |
| 2007 | האויב שבפנים: השמדה | שליח צרפתי |  |
| 2008 | My Sassy Girl | ז'אן ז'אק |  |
| 2008 | The Con is On |  |  |
| 2008 | החוזה האנושי | יוסף |  |
| 2009 | Give 'Em Hell' Malone | ילד יפה |  |
| 2014 | השבוע הארוך ביותר | שוער |  |
| 2020 | מחכים לאניה | האב לסאל |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2003 | סקס והעיר הגדולה | טוני | פרק: "אורות, מצלמה, זוגיות" |
| 2003 | ER | דוד | פרק אחד |
| 2006 | בטי | פיליפה מישל | פרק: "פיילוט" |
| 2006 | CSI: ניו יורק | מישל הטו | פרק: "משחק מחיר" |
| 2006 | The O.C. | ז'אן קלוד | פרק: "המטמורפוזה" |
| 2007 | הפמליה | מנהל מלון | פרק: "ילדי קאן" |
| 2007 | סמנתה מי | רנה | פרק: "פיילוט" |
| 2007–2009 | אחת שיודעת | רומי | 3 פרקים |
| 2008 | צ'אק | גיא לפלור | פרק: "צ'אק לעומת האקס" |
| 2008 | Cashmere Mafia | ג'רארד דומאיס | 2 פרקים |
| 2009 | רופא להשכיר | חאבייר סנטוס | פרק: "Crazy Love" |
| 2010 | 90210 | אוליבייה | פרק: "פגוש את ההורה" |
| 2011 | פאן אם | גאספר | פרק: "תמיד נקיים את פריז" |
| 2013 | צווארון לבן | אנרי | פרק: "המקורי" |
| 2013 | שוטרים בדם | אלכס שכטר | פרק: "נשימת השטן" |
| 2013 | הומלנד | אלן ברנרד | 5 פרקים |
| 2014 | מבוקש | כריסטוס | פרק: "נאמנות" |
| 2014 | המנטליסט | הוגו ג'וברט | פרק: "השוק השחור" |
| 2015 | מזכירת המדינה | שגריר שווייץ | פרק: "הטוב הגדול יותר" |
| 2016 | גות'האם | ד"ר מקסוול סימון | פרק: "דם ממהר" |
| 2019 | מתוק | אטיין | פרק: "כמהין ושמפניה" |
| 2020–הווה | אמילי בפריז | אנטואן למברט |  |
פילמוגרפיה > משחקי וידאו

| שנה | כותרת | תפקיד |
| --- | --- | --- |
| 2006 | Call of Duty 3 | פייר לרוש |
| 2018 | Red Dead Redemption 2 | ז'אן מארק |
ועידת הקניונים ורשתות המסחר בישראל

IMC - ועידת הקניונים ורשתות המסחר בישראל היא הפסגה השנתית של כל בכירי ענף הקניונים ורשתות המסחר בישראל.
היסטוריה

בישראל למעלה מ-300 קניונים ומרכזי מסחר פעילים המאגדים בתוכם מאות רשתות מסחר קמעונאיות. אחוז ניכר מהצריכה הפרטית בישראל מתבצע בענף זה ומועסקים בו כ-200,000 איש.
בשנת 2006 התקיימה הוועידה השנתית הראשונה של הענף שהפכה לאירוע השנתי. בכל ועידה נוטלים חלק למעלה מ-800 בכירות ובכירי הענף ובהם בעלי החברות, המנכ"לים והסמנכ"לים.
הוועידה היא פרי יוזמתו של דדי ריזל המשמש זה 14 שנה גם כיו"ר הוועידה וכמפיקה בפועל.
כנסים נוספים

במקביל לכנס המרכזי נערכים מספר אירועים נוספים:
כנס מנהלי כספים ברשתות הקמעוניות - כנס שנתי זה עוסק במגוון נושאים מקצועיים הקשורים בניהול מערכי הכספים של רשת חנויות קמעונאית והוא מיועד למנהלי הכספים, בעלי חברות, מנכ"לים ומנהלים. הכנס הראשון נערך בינואר 2019.
כנס מנהלי אחזקה ותפעול
סיורי קניונים בחו"ל - אחת לשנה, מארגנים מפיקי הוועידה קבוצת מנכ"לים ובכירים לסיור קניונים ברחבי העולם.
הרב אלפרט

| --- | --- |

 לידה:  31 במרץ 1935 (בן 89) לוס אנג'לס, ארצות הברית 
 שם לידה:  Herbert Alpert 
 מוקד פעילות:  ארצות הברית 
 תקופת הפעילות:  מ-1957 
 מקום לימודים:  אוניברסיטת דרום קליפורניה, בית הספר למוזיקה USC תורנטון, תיכון פיירפקס 
 סוגה:  ג'אז, מוזיקת טרקלינים, קרוסאובר ג'אז 
 שפה מועדפת:  אנגלית 
 כלי נגינה:  חצוצרה 
 חברת תקליטים:  A&M רקורדס, Durium Marche Estere, אלמו סאונדס 
 בן או בת זוג:  Lani Hall 
 פרסים והוקרה:  פרס גראמי של חבר הנאמנים (1997)  כוכב בשדרת הכוכבים בהוליווד (22 ביוני 1977)  פרס בילבורד למוזיקה לטינית למפעל חיים (1997)  היכל התהילה של הרוק אנד רול (2006)  המדליה הלאומית לאומנויות 
 herbalpert.com
 פרופיל ב-IMDb
 
הרב אלפרט (באנגלית: Herb Alpert;‏ לוס אנג'לס, קליפורניה, 31 במרץ 1935) הוא חצוצרן, כותב שירים, זמר, מפיק תקליטים וצייר יהודי-אמריקאי. בשנות ה-60 הוא נודע כמנהיג להקת הג'אז Herb Alpert & the Tijuana Brass. ב-1962, יחד עם ג'רי מוס, הקים את ההוצאה A&M רקורדס.